ילד בולע יקום (סדרת טלוויזיה)

ילד בולע יקום היא מיני סדרה אוסטרלית של נטפליקס. הסדרה מלווה את מסע ההתבגרות של איליי בל בפרברי בריזבן.

== רקע ==
המבוססת על הרומן הסמי-אוטוביוגרפי בעל אותו השם מאת טרנט דלטון. הסדרה הופקה על ידי אנדרו מייסון וטרוי לום והתסריט נכתב על ידי ג'ון קולי. במרכז העלילה סיפורו של איליי בל, ילד שגדל בפרברי בריזבן בשנות ה‑80 מתמודד עם מציאות חיים קשה ועם הסכנות שאורבות למשפחתו מכל עבר<ref></ref>.

== עלילה ==
העלילה עוקבת אחר מסע ההתבגרות של איליי בל (פליקס קמרון בתפקיד הילד, זאק בורגס בתפקיד הנער), ילד שגדל אצל אמא מכורה להרואין לשעבר, ואב חורג סוחר סמים בהווה. אח של איליי, גאס (לי טייגר האלי), לא הוציא מילה בעקבות תאונה מהילדות, אבל הוא מאיית באוויר את המילים שהוא רוצה להגיד, והמילים מופיעות על המסך ב"בלון" של ערפל. בנוסף גאס רואה קטעים קצרים של נבואות עתידיות<ref></ref>.

בתחילת הסדרה רוברט, אביהם האלכוהוליסט של הבנים, לא בתמונה. האמא שלהם פרנקי נכנסת לכלא בשלב מוקדם של הסדרה בגלל עיסוקו של בן זוגה. דמות מרכזית נוספת בחיי הנערים הוא סלים האלידיי, אפוטרופוס לא-רשמי של שני הנערים, הוא גבר מבוגר שישב בכלא במשך שנים על רצח שלטענתו הוא לא ביצע. איליי הוא ילד רגיש שמתמודד עם מציאות מורכבת לא רק בבית המשפחה אלא גם בבית הספר. ילדים מבוגרים ממנו נטפלים אליו ופוגעים בו. בהמשך הוא חווה מפגש מבעית עם עבריין-העל של הסדרה, מפגש שמופיע באופן חלקי כבר בסצנה הראשונה של הסדרה ומקבל קונטקסט רחב יותר בהמשך. המפגש גורם לאיליי נזק פיזי משמעותי וקורע אותו מחלק מבני משפחתו. לאחריו הוא פונה לקייטלין ספייס, כתבת הפלילים המקומית, ומבקש שהיא תספר את סיפורו<ref></ref>.

== שחקנים ==
* פליקס קמרון - איליי בל (בגיל 13)<ref></ref>
* זאק ברג'ס בתפקיד איליי בגיל 17
* אודן ריאן בתפקיד איליי בגיל 6
* לי טייגר האלי - אוגוסט "גאס" בל, אחיו של איליי
* ג'ייק קוקבורן בתפקיד גאס בגיל 8
* טראוויס פימל - לייל אורליק, האב החורג של גאס ואיליי
* סיימון בייקר - רוברט בל, אביהם הביולוגי של גאס ואיליי
* פיבי טונקין - פרנסיס בל, אימם של גאס ואיליי
* בריאן בראון - סלים האלידיי, ה"בייביסיטר" של גאס ואיליי, פושע מורשע ואסיר לשעבר המהווה דמות אב לאיליי
* אנתוני לפאליה - טייטוס ברוז, מנהל מפעל וסוחר סמים
* סופי ווילד - קייטלין ספייס, עיתונאית חוקרת בעיתון המקומי
* טובי שמיץ - טים קוטון, חוקר בתפקיד בילוש ושוטר מושחת
* כריסטופר ג'יימס בייקר - איבן קרול, סוחר סמים
* דבורה מיילמן - פופי בירקבק, יועצת מדריכה
* אדם בריגס - אלכס ברמודה, אסיר, חבר-לעט של איליי שכותב ושולח לו מכתבים לכלא
* בן א'וטול - טדי קאליס, חברו הטוב לשעבר של לייל<ref></ref>

== הפקה ==
זכויות העיבוד לסדרת טלוויזיה של הספר בשם Boy Swallows Universe מאת טרנט דלטון נרכשו על ידי שלוש חברות הפקה. נטפליקס הוציאה הודעה ב 4 במרץ 2022, כי הם עובדים על עיבוד של הספר לסדרת טלוויזיה של 8 פרקים, עם המפיקים אנדרו מייסון, טרוי לום, סופי גרדינר, קרי קוהנסקי-רוברטס וטובי בנטלי<ref></ref>.

=== ליהוק ===
ב-31 באוגוסט 2022 פורסם שפליקס קמרון יגלם את הדמות הראשית בסדרה, איליי בל, וכן פורסם שגם השחקנים האלו לוהקו לסדרה: לי טייגר האלי, טראוויס פימל, סיימון בייקר, פיבי טונקין, בריאן בראון, אנתוני לפאליה, כריסטופר ג'יימס בייקר, דבורה מיילמן, בן אוטול ועוד<ref></ref><ref></ref>.

=== צילומים ===
פרסומת לסדרה על גבי תחנת אוטובוס בבריזבן
הצלמת הראשית של הסדרה הייתה שלי פרת'ינג-דייו.<ref name=":3"></ref><ref name=":4"></ref> שלב הצילומים של הסדרה החל באוגוסט 2022 בבריזבן.<ref name=":1"></ref><ref name=":2"></ref>

== קישורים חיצוניים ==

* [https://www.netflix.com/il/title/81449940?preventIntent=true הסדרה ילד בולע יקום] באתר הרשמי של נטפליקס
* [https://www.youtube.com/watch?v=Ii1UQ-D4dvw קדימון הסדרה] בערוץ היוטיוב של נטפליקס
* שירי ישועה, [https://e.walla.co.il/item/3637782 הסדרה של נטפליקס מטיחה כיעור בפנינו, אז איך זה שהיא כל כך יפה?], וואלה

== הערות שוליים ==

קטגוריה:סדרות דרמה אוסטרליות
קטגוריה:נטפליקס: תוכניות וסדרות
קטגוריה:סדרות דרמה
קטגוריה:סדרות מתח